|  |  |
| --- | --- |
|  | DJEČJI VRTIĆ *ŠIBENSKA MASLINA* *Ulica branitelja Domovinskog rata 2G, 22 000 Šibenik, tel: 022 332 324;*  *fax: 022 332 530; e-mail:* [djecji.vrtic@dv-simaslina.com](mailto:djecji.vrtic@dv-simaslina.com) |

**KURIKUL**

DJEČJEG VRTIĆA ŠIBENSKA MASLINA

ZA PEDAGOŠKU 2019/20. GODINU

ŠIBENIK, rujan 2019.

ŽUPANIJA: Šibensko-kninska

GRAD: Šibenik

ADRESA: Ulica branitelja domovinskog rata 2G, Šibenik

E-MAIL: djecji.vrtic@dv-simaslina.com

URL: dv-simaslina.com

Tel/Fax: 022/332-324

OIB: 12995286728

OSNIVAČ: Grad Šibenik

GODINA OSNIVANJA: 2016.

RAVNATELJICA: Maja Gulin

CENTRALNI OBJEKT: DV «Vidici»

PODRUČNI OBJEKTI: DV «Kućica», DV «Pčelica», DV»Radost», DV «Jutro», DV «Veseljko».

Ustanova je upisana u Trgovački sud u Zadru, Stalna služba u Šibeniku Tt-16/438-7, MBS 060030345, od 12.04.2016. godine.

**SADRŽAJ**

1. O NAMA 4

2. IZ KURIKULUMA ZA RANI I PREDŠKOLSKI ODGOJ I OBRAZOVANJE 5

3. POLAZIŠTA KURIKULUMA VRTIĆA 6

4. NAČELA 7

5. CILJEVI 11

6. PROGRAMI 30

6.1. REDOVITI PROGRAM 30

6.2. POSEBNI PROGRAMI 32

6.3. PROGRAM PREDŠKOLE 36

6.4. PROGRAM ZA DJECU S TEŠKOĆAMA U RAZVOJU 37

6.4. PROGRAM PREVENTIVNIH I ZAŠTITNIH MJERA 38

6.5.PROGRAM ZIMOVANJA 39

6.6. RASTIMO ZAJEDNO –RADIONICE ZA RODITELJE MLAĐE DJECE 40

6.7. CAP PROGRAM 41

7. DOKUMENTIRANJE ODGOJNO-OBRAZOVNOG RADA 42

9. SMJER PROFESIONALNOG RAZVOJA STRUČNIH DJELATNIKA 43

10. OSIGURAVANJE KVALITETE 44

11. LITERATURA 45

**O NAMA**

DV Šibenska maslina je ustanova koja provodi rani i predškolski odgoj i obrazovanje djece u dobi od navršene prve godine života do polaska u osnovnu školu, a čiji osnivač je Grad Šibenik te djeluje u 6 organizacijskih jedinica: DV „Vidici“, „Veseljko“, „Kućica“, „Radost“, „Jutro“ i „Pčelica“.

U navedenim organizacijskim jedinicama organizirano je 30 odgojnih skupina, od toga 20 vrtićka, 10 jasličkih i 1 odgojna skupina u posebnom programu za djecu s teškoćama u razvoju. U vrtiću je zaposlena 63 odgojiteljice, stručno razvojna služba – psihologinja, defektologinja – logopedinja, pedagoginja i zdravstvena voditeljica te 37 radnika u ostalim službama vrtića: administrativno računovodstvena služba, centralna kuhinja, služba nabave i skladišta, služba održavanja i centralna praonica.

Odgojno-obrazovni rad unutar Vrtića organiziran je prema potrebama roditelja s obzirom na trajanje i vrstu programa. Provode se redoviti programi, posebni programi, programi javnih potreba i kraći programi.

**NAŠA MISIJA** je usmjerena na razvoj cjelokupne ličnosti svakog djeteta, uvažavajući individualne potrebe i interese djece, kulturu obitelji i zajednice u kojoj djelujemo. Kroz provedbu različitih programa razvijamo potencijale djece poštujući prvenstveno njihova prava i potrebe. Svojim djelovanjem pružamo potporu obitelji, pridonosimo razvoju roditeljskih kompetencija i razvoju zajednice.

**NAŠA VIZIJA** je razvoj vrtića kao mjesta aktualizacije razvojnih mogućnosti i poštovanja jedinstvene osobnosti i dostojanstva svakog djeteta u poticajnom okruženju.

**IZ NACIONALNOG KURIKULUMA ZA RANI I PREDŠKOLSKI**

**ODGOJ I OBRAZOVANJE**

Nacionalni kurikulum za rani i predškolski odgoj i obrazovanje je novi dokument iz ovog područja koji polazi od postojećih nacionalnih dokumenata (Programskog usmjerenja odgoja i obrazovanja predškolske djece (1991.), Konvencije o pravima djeteta (2001.), Nacionalnog okvirnog kurikuluma za predškolski odgoj i obrazovanje, te opće obvezno i srednjoškolsko obrazovanje (2011.), Smjernica za strategiju obrazovanja, znanosti i tehnologije Republike Hrvatske (2012.) i Priručnika za samovrednovanje ustanova ranoga i predškolskog odgoja i obrazovanja (2012.), primjera dobre odgojno-obrazovne prakse u Republici Hrvatskoj i svijetu te od znanstvenih studija o dosezima u području inicijalnog obrazovanja i profesionalnog razvoja odgojitelja i drugih stručnih djelatnika vrtića, publiciranih u posljednjih dvadeset godina.

Nacionalni kurikulum promiče temeljne vrijednosti odgoja i obrazovanja djece rane i predškolske dobi, te određuje sve bitne kurikularne sastavnice koje se trebaju odražavati na cjelokupnu organizaciju i provođenje odgojno-obrazovnoga rada u svim vrtićima u Republici Hrvatskoj. Utemeljen je na znanstvenim i stručnim dosezima hrvatske i svjetske odgojno obrazovne teorije i prakse ranog i predškolskog odgoja i obrazovanja koji uzima u obzir povijest i tradiciju hrvatskoga obrazovnog identiteta.

Koncepcija dokumenta u središtu postavlja vrijednosti, načela i ciljeve, a ne sadržaje odgoja i obrazovanja, omogućuje prostor za autonomiju vrtića i pluralizam pedagoških ideja te predstavlja osnovu za planiranje i organiziranje rada vrtića, uključujući i izradu kurikuluma vrtića te kurikuluma predškole.

Bitno obilježje dokumenta je orijentiranost na ključne kompetencije koje predstavljaju temeljni kompetencijski okvir koji je istodobno dovoljno jasan i fleksibilan kako bi pomirio individualnu i društvenu dimenziju odgoja i obrazovanja djece.

Pretpostavke uspješne realizacije ovog dokumenta su osobna i profesionalna odgovornost za kvalitetu odgojno-obrazovnoga procesa, zajednička usmjerenost prema jasnoj viziji predškolske odgojno-obrazovne ustanove, te otvorenost prema djetetu.

**3. POLAZIŠTA KURIKULUMA VRTIĆA**

Kontinuirano usklađivanje sa zahtjevima koji su sadržani u Nacionalnom kurikulumu za rani i predškolski odgoj i obrazovanje su naša trajna obaveza. **Polazišta, vrijednosti, načela i ciljevi** koje sadrži ovaj dokument okosnica su oblikovanja odgojno-obrazovnoga procesa kurikuluma naše Ustanove:



Idejama definiranim misijom i vizijom vrtića zacrtali smo smjernice kojima ćemo usmjeravati rad i aktivnosti u 2019./2020. godini. Polazeći od interesa, potreba i mogućnosti djece nastaviti ćemo planirati razvojne zadaće. Uvažavajući navedeno, **POLAZIŠTA** za planiranje i oblikovanje našeg kurikuluma jesu:

Usmjerenost na poticanje cjelovitog razvoja, odgoja i učenja, te osiguranje primjerene potpore razvoju kompetencija, usklađene s individualnim posebnostima i razvojnim karakteristikama svakog djeteta.

Individualiziran i fleksibilan odgojno-obrazovni pristup kojim se omogućava zadovoljenje različitih potreba i osobnih potencijala djece.

Učenje kao proces koji se događa u svrhovitome kontekstu u sklopu kojeg djeca uče istraživanjem, otkrivanjem i rješavanjem problema.

Podržavanje igre i drugih aktivnosti koje pridonose svrhovitom učenju, cjelovitom razvoju djece, te razvoju navika očuvanja vlastitoga zdravlja.

Osiguravanje podržavajućih kontekstualnih uvjeta za slobodno iskazivanje i realizaciju vlastitih interesa i ideja.

Razvoj sposobnosti djece za aktivno sudjelovanje- u svom neposrednom okruženju i široj društvenoj zajednici.

**4. NAČELA**

Načela, koja čine vrijednosna uporišta, dio su bitne sastavnice kojom se osigurava unutarnja usklađenost svih sastavnica kurikuluma i partnersko djelovanje sudionika u izradi i primjeni kurikuluma. Naša načela su:

**1.** Prilagodljivost konkretnim mogućnostima, potrebama i interesima djece, njihovih roditelja i odraslih u Ustanovi, kao i uvjetima i kulturi sredine u kojoj djelujemo kroz osiguravanjem **RAZLIČITIH PROGRAMA** koje provodimo. U Ustanovi DV Šibenska maslina ostvaruju se redoviti, cjelodnevni programi odgoja i obrazovanja u svim objektima, te redoviti poludnevni u vrtićima Radost i Vidici. Vrtić pruža mogućnost upisa djece u redovite, redovite obogaćene dramsko-scenskim sadržajima i sportskim aktivnostima, posebne programe- engleski i vjerski, te kraće programe- program predškole, program zimovanja i etnoigraonica Balarin, CAP program i Rastimo zajedno.

**2. Formiranje DOBNO HETEROGENIH odgojno- obrazovnih skupina** na način da u jasličkim skupinama borave djeca u dobi od 1-3 godine, a u vrtićkim djeca od 3/4-6/7 godina. Prije grupiranja potrebno je uzeti u obzir optimalni dobni raspon, te omjer mlađe djece prema starijima. Mješovitost kao takva omogućuje stvaranje ozračja najsličnijeg obiteljskom okruženju koje uključuje osobe različite dobi i kao takvo pruža puno prilika za međusobno promatranje, oponašanje i stjecanje širokog raspona različitih vještina. Iskustva u istraživanju postojeće odgojno- obrazovne prakse potvrđuju kako su pogrešne i neutemeljene pretpostavku da u ovakvom okruženju „profitiraju” samo mlađa djeca. Starija djeca, brinući se za mlađu, pomažu im u učenju i istraživanju, te tako na najbolji mogući način učvršćuju, uvježbavaju i proširuju svoja znanje pri čemu posebno naglašavamo pozitivan utjecaj na razvoj njihovih socijalnih kompetencija, komunikacijskih vještina i prosocijalnih ponašanja. Mješovite skupine mogu osobito koristiti djeci koja u nekim područjima svojeg razvoja funkcioniraju ispod razvojne razine primjerene dobi i/ili je njihov socijalni razvoj ugrožen- spontanim odabirom aktivnosti, duljine njihova trajanja i različitim mogućnostima odabira partnera za igru, mogu sa manje napora ulaziti u interakcije s mlađom djecom nego sa vršnjacima, što s druge strane jača motivaciju i samouvjerenost mlađe djece.

**3. Osiguravanje POTICAJNOG PROSTORA I MATERIJALA**, važan je preduvjet za bogatstvo socijalnih interakcija djece i time izuzetno vrijedan za cjelovit razvoj djeteta. U organizaciji prostora SDB-a treba se voditi dječjom prirodom i perspektivom (razina pogleda, tjelesne proporcije, iskustvo,…):

* Zidovi bi trebali sadržavati njihove likovne uratke, plakate s prikazima njihovih projekata tako da ih svi uvijek mogu iznova gledati i iz njih učiti.
* Nužna je stalna dostupnost (otvorene police, dohvatljive igračke) i sadržajno bogatstvo materijala koje djeci različitih interesa i razvojnih sposobnosti omogućuje autonomiju i različite izbore, razmjenu materijala i mogućnost kreativnog rješavanja problema. Obogaćivanjem prostora raznim poticajima nastoji se poticati samoinicirano, samoorganizirano učenje djece, nastoji im se omogućiti da sve više upravljaju procesom vlastitog učenja i da preuzimaju odgovornost za njega.
* Prostor uređen tako da sliči radionicama s mnoštvo raznovrsnih materijala i alata koji djeci pružaju mogućnosti istraživanja, učenja i igre i učenja.
* Prikladno strukturiran prostor koji osigurava slobodu kretanja, kreativnu ekspresiju i učenje. Lakoća nadgledanja zbog niskih pregrada omogućuje odgojitelju uvid u dječje aktivnosti kako bi mogao podržati pozitivna ponašanja i spriječiti ona koja to nisu. Neprikladan prostor ometa dječje aktivnosti, skraćuje dječju pažnju, povećava konflikte, nameće više pravila i uplitanja odraslih.

**4.** Jedno od načela našeg vrtića je **BOGATSTVO RAZLIČITOSTI** , što proizlazi iz činjenice da se sastojimo od 5 područnih i 1 matičnog vrtića koji se među sobom značajno razlikuju po veličini u odnosu na broj djece i odgojitelja, te prostorno okruženje. U svim skupinama borave djeca različite dobi, različitih razvojnih mogućnosti i socio-ekonomskog statusa. Stoga, smatramo važnim kod djece i odgojitelja razvijati i poticati uvažavanje različitosti i tolerancije, te djelatnog i odgovornog sudjelovanja u demokratskom društvu i to od najranije dobi kada se već razvijaju stavovi i predrasude koji su rezultat djetetova iskustva i usvajanja stavova odraslih kojima provode vrijeme. Uvažavanje različitosti uključuje odgoj za empatiju (naučiti razumjeti druge i poistovjetiti se s njima), odgoj za solidarnost (veća osjetljivost za probleme nejednakosti i društvenu marginalizaciju), odgoj za priznavanje i poštivanje različitosti (poštivanje drukčijih stilova života kao osobno i društveno bogatstvo), te svijesti o sebi i drugima. Tolerancija bi trebala biti jedna od temeljnih vrijednosti naše ustanove jer je osnova za življenje i prihvaćanje različitosti. Odgoj za toleranciju se temelji na učenju o jednakosti i osobnoj slobodi, ali i na razvijanju odgovornosti prema drugima, na poštivanju drugih i njihovih prava, prihvaćanju različitosti i njegovanju demokratskih odnosa u ustanovi.

**5. Uvažavajući načelo INKLUZIJE DJECE S TEŠKOĆAMA U RAZVOJU,** jedan od ciljeva našeg kurikuluma je osiguravanje uvjeta za uključujuće (inkluzivno) obrazovanje djece s teškoćama u razvoju i posebnim potrebama u kojima se djeca, bez obzira na stupanj i vrstu teškoća, odgajaju i obrazuju u okruženju sa svojim vršnjacima i stječu što više očekivanih postignuća*.* ***Ovakvim pristupom ustanova postaje interaktivna zajednica koja uči i koja teži djeci osigurati iskustvo uspješnosti i pripremu za život u odrasloj dobi****.* Djeca s teškoćama se uključuju u odgojno-obrazovne skupine s redovitim programom na temelju mišljenja stručnog povjerenstva, mišljenja stručnih suradnika, kao i odgovarajućih medicinskih i drugih nalaza i mišljenja. Djeca s teškoćama uključuju se u dječji vrtić uz odgovarajuće mjere potpore u različitom opsegu, a prema osobnim potrebama. U skladu s našim mogućnostima nastojimo osigurati dostupnost prilagođenih oblika odgojno-obrazovnoga rada te drugih stručnih i potpora za svu djecu s teškoćama u razvoju koja gravitiraju našoj Ustanovi.

Inkluzija djece s teškoćama u razvoju i posebnim potrebama koja su uključena u redovite skupine vrtića ostvaruje se kao dio redovitog programa, a posebni kurikulum za predškolski odgoj i obrazovanje ostvaruje se za djecu s većim, višestrukim teškoćama u 1 posebnoj odgojno-obrazovnoj skupini. Inkluzija podrazumijeva pristup usmjeren na dijete, njegove interese, sposobnosti, vještine i potencijale koje treba razvijati . Uključivanje djece s teškoćama u redovite skupine zahtijeva osiguravanje uvjeta tako da djeci s težim i kombiniranim teškoćama nastojimo osigurati podršku osobnog asistenta, organiziramo i potičemo edukaciju odgojitelja , prostor prilagođavamo potrebama djeteta koliko god je moguće. U skladu s Državnim pedagoškim standardom smanjujemo broj djece u skupinama u koje su uključena djeca s teškoćama. Planiranje individualiziranih odgojno obrazovnih planova i programa i praćenje njihovog ostvarivanja provode odgojitelji i stručno razvojna služba u suradnji s roditeljima koji su partneri u cjelokupnom procesu .

**6.** **PARTNERSTVO S RODITELJIMA** vrlo nam je važno, stoga tijekom pedagoške godine osmišljavamo i provodimo različite oblike suradnje s njima. Na roditeljskim sastancima roditeljima se prezentiraju bitne informacije vezane uz rad i funkcioniranje Vrtića, a to je i mjesto gdje se odgojitelji i roditelji zajedno dogovaraju o aktualnim pitanjima vezanim uz Vrtić i grupu. U roditeljske sastanke se ponekad uključuju stručni suradnici s edukativnim predavanjima na određenu temu. O redovnim događanjima u grupi i ostalim važnim informacijama, roditelje obavještavamo i putem oglasnih ploča skupine, te ih pozivamo da nam pomognu u sakupljanju određenih materijala koje planiramo koristiti u radu. Kako bi omogućili roditelju i djetetu zajedničko uživanje u procesu stvaranja u djetetovom vrtićkom okruženju, tijekom godine planiramo i stvaralačke radionice roditelja i djece (npr. za Božić, maskenbal ...). Tijekom pedagoške godine organiziramo izlete, druženja i zajedničke aktivnosti roditelja i djece, te posjete na radno mjesto roditelja, što također omogućuje djeci da bolje upoznaju svoju neposrednu okolinu i razumiju život odraslih. Tijekom individualnih susreta s odgojiteljima roditelji mogu doznati više o svakodnevnom funkcioniranju djeteta u skupini i njegovom cjelokupnom razvoju, usporediti svoje poglede na dijete, odgojitelji dobiti dodatne informacije o ponašanju djeteta u roditeljskom domu, te zajedno dogovarati odgojne postupke u određenim situacijama. U slučaju potrebe, na individualne razgovore uključuju se i ostali članovi stručnog tima vrtića (pedagog, psiholog, socijalni pedagog ili zdravstveni voditelj).

**7.** Veliki naglasak stavljamo i na **SURADNJU S LOKALNOM ZAJEDNICOM,** jer je važno da djeca već od najmlađe dobi nauče biti aktivni članovi zajednice u kojoj žive. Surađujemo sa svim odgojno-obrazovnim ustanovama i organizacijama civilnog društva našeg grada, a posebice s Osnovnim školama, Gradskom Knjižnicom,…Uključujemo se u većinu gradskih manifestacija i aktualnih zbivanja, a u našim grupama ugošćujemo ljude različitih zanimanja, kako bi djeci osigurali upoznavanje običaja svoje neposredne okoline, te lakše spoznavanje svijeta oko sebe. Partnerstvo sa zajednicom potičemo i osiguravanjem javnosti našeg rada, koji je olakšan komunikacijom putem vrtićke internetske stranice.

**5. CILJEVI**

Sadržaji i aktivnosti ovog kurikuluma rezultat su zajedničkog promišljanja postignuća iz prethodnih pedagoških godina, suvremenog shvaćanja djeteta i organizacije vrtića, te potreba djece i roditelja koje su uočene u procesu rada.

Ciljevi kurikuluma obuhvaćaju:

* **OSIGURAVANJE DOBROBITI ZA DIJETE**: osobna, emocionalna i tjelesna dobrobit, i socijalna dobrobit
* **CJELOVITI RAZVOJ, ODGOJ I UČENJE**
* **RAZVOJ KOMPETENCIJA**: komunikacija na materinjem jeziku, komunikacija na stranim jezicima, matematička kompetencija i osnovne kompetencije u prirodoslovlju, digitalna kompetencija, učiti kako učiti, socijalna i građanska kompetencija, inicijativnost i poduzetnost, kulturna svijest i izražavanje

Odgojiteljice iz svih objekata zajedničkim su promišljanjima planirale smjernice za odgojno-obrazovni rad u sljedećoj pedagoškoj godini poštujući zadane ciljeve, načela i vrijednosti.

**DJEČJI VRTIĆ/JASLICE PČELICA**

|  |  |
| --- | --- |
| **Naziv teme** (projekt, sklop aktivnosti) | **„*SPORT = ZDRAVLJE“*** |
| **Cilj:** | * omogućiti svakom djetetu da kroz bolje upoznavanje svog tijela razvija samosvijest, samopouzdanje, samostalnost, pozitivan odnos prema drugima * upoznati i zainteresirati djecu s različitim vrstama sportova i sportskog načina života |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * razvoj pozitivnih emocija prema sportu * stvaranje bolje slike o sebi (kroz uspješnost, sposobnost, vještine) * razvoj samostalnosti, samopouzdanja * razvoj samovrednovanja (ja mogu...)   Obrazovna dobrobit:   * upoznavanje djece s različitim vrstama sportova, njihovo prepoznavanje i imenovanje * upoznavanje specifičnosti nekog sporta kroz igru * spoznavanje i informiranje o proslavljenim šibenskim sportašima   Socijalna dobrobit:   * upoznati (neke) sportske objekte u našem gradu * druženje i aktivnosti s članovima sportskih klubova u vrtiću i izvan njega (i s poznatim sportašima) * otkrivanje zanimljivosti vezanih uz specifičnosti života sportaša |
| **Nositelji realizacije** | odgojitelji DV „PČELICA“, SRS, roditelji, stručnjaci iz područja sporta |
| **Vrijeme realizacije** | tijekom pedagoške 2019/20. godine |
| **Dokumentiranje** | Fotografije, dječje izjave, anegdotske situacije, crteži djece, prezentacija putem postera, PPT prezentacija |
| **Suradnja s roditeljima** | * izmjena informacija o aktivnostima provedenim u skupini * uključivanje roditelja u organizaciju posjeta različitim sportskim ustanovama (ili nešto drugo, ovisno o mogućnostima roditelja) |
| **Suradnja s vanjskim ustanovama** | * posjet sportskoj skupini DV Vidici * posjet dvorani „Baldekin“ – košarkašima „Šibenika“ * trgovina zdrave hrane * posjet NK „Šibenik“ na Šubićevcu * posjet planinarskom klubu „Mihovil“ |
| **Vrednovanje -** način praćenja i provjere postignuća | * kroz dječje izjave i crteže o doživljaju iz posjeta nekom klubu * kroz uvid u uključivanje djece u sportske aktivnosti van vrtića (roditelji) |
| **Prijedlozi i sugestije za zajedničko planiranje odgojno-obrazovnog rada** (konkretizirajte vrstu potrebne pomoći) | * pomoć pri organiziranju posjeta (dogovori, prijevoz...) * pomoć oko realizacije PPT prezentacije * nabava materijala za rad (lopte...) |

**DJEČJI VRTIĆ JUTRO**

|  |  |
| --- | --- |
| **Naziv teme** (projekt, sklop aktivnosti) | ***„ČUVARI PRIRODE“*** |
| **Cilj:** | * probuditi ljubav prema prirodi i okolišu te razvijati ekološku svijest kod djece |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * razvijati pozitivan stav prema kretanju, tjelovježbi, aktivnom boravku u prirodi i na otvorenom * aktivno sudjelovanje u igrama i aktivnostima vani * upoznati uspjeh i neuspjeh * poboljšati koncentraciju u upornost * poticati istraživački odnos djeteta prema prirodi   Obrazovna dobrobit:   * razvijati pozitivnu sliku o sebi otkrivanjem svojih mogućnosti * razvijati osjećaj „Ja mogu...“, „Ja znam“, „Ja vrijedim...“ * osvješćivanje procesa vlastitog učenja, upravljanje njime i postupno preuzimanje odgovornosti za taj proces * samoprocjena djeteta u području učenja * razvoj mišljenja i razumijevanja odnosa žive i nežive prirode * poticanje odgovornosti odnosa prema otpadu te spoznaji o njegovoj iskoristivosti   Socijalna dobrobit:   * zajedničko djelovanje djeteta s drugima (djecom i odraslima) * razumijevanje i prihvaćanje drugih i njihovih različitosti * poboljšati percepciju sebe kao važnog dijela zajednice/okruženja * poboljšati percepciju sebe kao člana zajednice koji ima priliku i mogućnost pružanja zajednici |
| **Nositelji realizacije** | odgojitelji |
| **Vrijeme realizacije** | tijekom 2019/20. pedagoške godine |
| **Dokumentiranje** | Dječji radovi, posteri, izjave, foto i video praćenje, anegdotske bilješke |
| **Suradnja s roditeljima** | * uključivanje roditelja u sakupljanje razne ambalaže, kreativne radionice, rositeljski sastanci – upoznavanje s aktivnostima, zajednički izlet |
| **Suradnja s vanjskim ustanovama** | * suradnja s NP „Krka“, „Zeleni grad“, Gradska knjižnica |
| **Vrednovanje -** način praćenja i provjere postignuća | * procjena dječjih znanja i vještina koje su usvojili pomoću dokumentacije, foto zapisi, dječji uradci, izjave djece * praćenje očekivanih ishoda na početku i na kraju projekta |
| **Prijedlozi i sugestije za zajedničko planiranje odgojno-obrazovnog rada** (konkretizirajte vrstu potrebne pomoći) | * procjena motiviranosti djece za razne aktivnosti |

**DJEČJI VRTIĆ KUĆICA**

|  |  |
| --- | --- |
| **Naziv teme** (projekt, sklop aktivnosti) | ***„UČENJE KROZ POKRET I IGRU“*** |
| **Cilj:** | * istraživanje, učenje, stjecanje novih znanja, vještina i ponašanja kroz igru i pokret |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * razvoj motoričkih vještina, poboljšanje učinkovitosti u osnovnim motoričkim sposobnostima (hodanje, skakanje, bacanje, hvatanje, preskakivanje...) * uživanje u različitim interakcijama i aktivnostima * poboljšati učinkovitost u specifičnim koordinacijskim sposobnostima (ravnoteža, spretnost ruku, nogu, prostorna orijentacija, ritmičnost...) * upoznati pojam uspjeh i neuspjeh, te prihvaćanje neuspjeha kao dio igre, zabave * učenje kontrole emocija i uspostavljanje emocionalne stabilnosti * učenje timskom radu i međusobnom surađivanju * učenje uvažavanja različitih sposobnosti * aktivno sudjelovanje u igrama, te različitim oblicima aktivnosti * samoorganiziranje i samo iniciranje vlastitih aktivnosti, igara * poboljšati opću izdržljivost, snagu, fleksibilnost * razvijanje fine i grube motorike, te koordinacije vlastitog tijela * razvijati pozitivan stav prema kretanju, tjelovježbi, aktivnom boravku na otvorenom prostoru, u prirodi, na igralištima... * razvoj komunikacije, pamćenja kreativnosti, fleksibilnosti, snalaženja u prostoru i povezivanju različitih informacija * učenje izražavanja emocija na prikladan način * razvoj osjećaja sigurnosti u prostoru i vremenu * razvoj osjećaja prihvaćenosti u novoj sredini, među djecom i odgojiteljima * poticanje radoznalosti djece i aktivno istraživanje svoje okoline   Obrazovna dobrobit:   * razvoj pozitivne slike o sebi, otkrivanjem vlastitih mogućnosti (hranjenje, izbor igračaka i nestrukturiranih materijala, pospremanje nakon igre, poticati dijete da napravi malo više od mogućnosti) * razvijati osjećaj: ja mogu, ja hoću, ja želim, ja znam, ja vrijedim (samostalnost, samopouzdanje, samopoštovanje...) * poticanje radoznalosti djece i aktivno istraživanje svoje okoline * razumjeti pokret kao sredstvo komunikacije (govor tijela, ples, pokret, tjelovježba...) * poticati djecu na izražavanje pokretom, te na izražavanje kroz razne oblike igre (simboličke, pokretne, funkcionalne, igre pretvaranja, istraživačke, kreativne...) * naučiti nove načine izražavanja i komuniciranja, verbalne i neverbalne * razvijati sposobnost manipuliranjem i istraživanjem nestrukturiranih materijala * pokazati kreativnost u izražavanju uz pomoć pokreta, plesa, glume...   Socijalna dobrobit:   * razvoj osjećaja zajedništva, suradnje, pomaganja, prijateljstva * razvoj osjećaja za druge i empatiju, poštivanje pravila, te izražavanje o zadovoljavanju svojih i tuđih potreba * zadovoljiti potrebu za igrom, druženjem, učenjem, kretanjem, kreativnošću... * naučiti aktivno sudjelovati, pregovarati, razgovarati, rješavati krizne situacije * razvoj osjećaja pripadanja i prihvaćanja * doživjeti sebe kao dio skupine * razvoj odgovornog ponašanja djeteta prema sebi i prema drugima * poticati mogućnost djeteta na solidarnost i toleranciju u komunikaciji s drugima |
| **Nositelji realizacije** | Odgojitelji |
| **Vrijeme realizacije** | pedagoška godina 2019/2020 |
| **Dokumentiranje** | Fotografije, videozapisi, razni posteri, radovi djece, pedagoška dokumentacija |
| **Suradnja s roditeljima** | * aktivno uključivanje roditelja u razne segmente rada – donošenje raznovrsnog materijala za rad, neposredno sudjelovanje u određenim aktivnostima * roditelji u skupini – zaposlenici u raznim ustanovama koji prate našu temu (sportski treneri, sportaši, bake, djedovi koji mogu pokazati razne tradicionalne igre...) * organizacija roditeljskih sastanaka s ciljem upoznavanja roditelja s etapama i uspješnosti realizacije projekta * edukativne i kreativne radionice (na kojima roditelj prenosi svoja znanja i iskustva vezana za temu) * pomoć pri odlaženju u posjet nekoj ustanovi, pri organizaciji izleta |
| **Suradnja s vanjskim ustanovama** | * sportska dvorana, bazen, škola nogometa NK Šibenik, gimnastički klub Šibenik, plesna skupina Sjene... |
| **Vrednovanje -** način praćenja i provjere postignuća | * procjena dječjih vještina i znanja nastalih kroz realizaciju projekta, pomoću dokumentacije, video zapisa, fotografija, dječjih uradaka, izjava djece... |
| **Prijedlozi i sugestije**  **za zajedničko planiranje odgojno-obrazovnog rada** (konkretizirajte vrstu potrebne pomoći) |  |

**DJEČJI VRTIĆ VIDICI**

|  |  |
| --- | --- |
| **Naziv teme** (projekt, sklop aktivnosti) | ***„MI SMO DJECA VESELA“***  ***(pjesma, pokret i ples za sretno dijete)*** |
| **Cilj:** | * cjeloviti razvoj djeteta, razvoj kompetencija |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * razvijanje grubih i finih motoričkih vještina kroz pokret * uživanje u raznim interakcijama i aktivnostima (fizičke, likovne...) * aktivno i odgovorno sudjelovanje u prometu, aktivnostima vani i vježbanju * otvorenost prema novim iskustvima * razvoj samostalnosti * razvoj samosvijesti i samopoštovanje   Obrazovna dobrobit:   * razvijanje pozitivne slike o sebi * razvijanje kreativnosti u izražavanju pomoću kretanja * razvijanje kreativnosti kroz različite dramske i likovne aktivnosti * znati kako se izraziti plesom, pokretom i tjelesnom aktivnošću * znati kako biti odgovoran sudionik u prometu * upoznati se s novim oblicima aktivnosti u pokretu i razumjeti da je i pokret sredstvo komunikacije * upoznati tradicionalne hrvatske plesove * cijeniti kulturnu baštinu   Socijalna dobrobit:   * usklađenost s obrascima, pravilima i normama grupe * osjećati pripadnost grupi * aktivno sudjelovanje, pregovaranje i konstantno rješavanje konfliktnih situacija * osjećaj prihvaćenosti i pripadanje, zadovoljenje potrebe za igrom i kretanjem |
| **Nositelji realizacije** | odgojitelji |
| **Vrijeme realizacije** | tijekom pedagoške 2019/20. godine |
| **Dokumentiranje** | * fotografija, videozapisi, bilješke dječjih razgovora, dječji radovi |
| **Suradnja s roditeljima** | * nabavka materijala, zajednički izleti, kreativne radionice, roditeljski sastanci, uključivanje u odgojno-obrazovni proces (npr. zajednički ples, razgovor o prometnim pravilima) |
| **Suradnja s vanjskim ustanovama** | * sportski klubovi * kulturno-umjetnička društva * plesni studio |
| **Vrednovanje -** način praćenja i provjere postignuća | * kroz dokumentaciju (dječji likovni uradci, videozapisi, transkripte razgovora) * primjenjivanje usvojenih znanja i vještina u realnom kontekstu |
| **Prijedlozi i sugestije za zajedničko planiranje odgojno-obrazovnog rada** (konkretizirajte vrstu potrebne pomoći) | * dogovaranje izleta i posjeta institucijama, sportskim klubovima i sl. |

**DJEČJE JASLICE VIDICI**

|  |  |
| --- | --- |
| **Naziv teme** (projekt, sklop aktivnosti) | ***„IGROM DO ODGOVORNOSTI“*** |
| **Cilj:** | * odgovornost prema materijalnom i socijalnom okruženju |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * razvoj motoričkih vještina (fina i gruba motorika), baratanje predmetima, koordinacija pokreta, usvajanje higijenskih i prehrambenih navika * razvoj osobnog i socijalnog identiteta * uživanje u različitim interakcijama i aktivnostima * smirenost, odsutnost osjećaja ugroženosti * sposobnost privremene odgode zadovoljavanja vlastitih potreba * procjenjivanje mogućih posljedica svojih akcija   Obrazovna dobrobit:   * visoka uključenost djeteta u aktivnostima * razlikovanje želje i potrebe * radoznalost i inicijativnost djeteta   Socijalna dobrobit:   * veća raznolikost i kvaliteta igre zbog prihvaćanja drugih i drugačijih * prihvaćanje pravila i zahtjeva grupe – kvalitetnija i duža igra, kvalitetniji odnosi s drugom djecom i odraslima * zajedničko djelovanje djeteta s drugima * osjećaj prihvaćenosti i pripadanja * odgovorno ponašanje djeteta prema sebi i drugima |
| **Nositelji realizacije** | odgojitelji |
| **Vrijeme realizacije** | pedagoška 2019/20. godina |
| **Dokumentiranje** | Promatranje, fotografiranje, video uradci, dječji radovi, bilježenje i analiziranje |
| **Suradnja s roditeljima** | Upoznati roditelje s načinom i funkcioniranjem rada jaslica, te s vizijom i krajnjim ciljem realizacije u novoj ped.godini |
| **Suradnja s vanjskim ustanovama** | Prema potrebi |
| **Vrednovanje -** način praćenja i provjere postignuća | Skale procjene – protokoli praćenja i promatranja |
| **Prijedlozi i sugestije za zajedničko planiranje odgojno-obrazovnog rada** (konkretizirajte vrstu potrebne pomoći) | * zajednice učenja – timski rad * mini aktivi * materijalna pomoć (podrška) u svrhu realizacije navedenog cilja i plana |

**DJEČJI VRTIĆ VESELJKO**

|  |  |
| --- | --- |
| **Naziv teme** (projekt, sklop aktivnosti) | ***„TRADICIONALNE IGRE, PLESOVI I NAPJEVI“*** |
| **Cilj:** | * razvijanje svih potencijala kod djece na zabavan i zanimljiv način (naslanjanje na projekt Brojalica – slikovno tekstualne – izražavanje ritma kroz ples i pokret |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * razvijati ritmično hodanje, skakanje i poskakivanje, ples * poboljšati učinkovitost u specifičnim koordinacijskim sposobnostima (ravnoteža, koordinacija, oko – ruka, spretnost ruku, prostorna orijentacija) * koristiti raznovrsne pribore za likovna izražavanja, a posebno težište staviti na korištenje i kombiniranje nestrukturiranim materijalom (izrada muzičkih instrumenata, ritam-ambalažni materijal) * upoznati uspjeh i neuspjeh * moći dulje odgoditi zadovoljenje trenutnih želja – čekati na red u igri ili korištenju materijala * poboljšavati koncentraciju i upornost   Obrazovna dobrobit:   * razvijati pozitivnu sliku o sebi otkrivanjem svojih mogućnosti * razvijati osjećaj „Ja mogu“, „Ja znam“, „Ja vrijedim“ i iskazivati ponos zbog postignuća * razumjeti da je pokret sredstvo komunikacije (govor tijela, ples, pokret) * razumjeti važnost i značenje neverbalne komunikacije * znati izraziti se pokretom, plesom (npr. izraziti pokretom i tijelom ono što su osjetili i čuli u različitim glazbenim sadržajima) * pokazivati kreativnost u izražavanju uz pomoć plesa, pokreta, aktivnosti   Socijalna dobrobit:   * pokazivati veću sposobnost slijeđenja pravila, održavanje interakcije (djeca s posebnim potrebama) * naučiti aktivno sudjelovati, pregovarati i rješavati krizne situacije na prihvatljiv način * razvijati osjećaj prihvaćanja i pripadanja (djeca s posebnim potrebama, mlađa djeca) * doživjeti sebe kao dio skupine |
| **Nositelji realizacije** | odgojitelji |
| **Vrijeme realizacije** | Pedagoška 2019/20. godina |
| **Dokumentiranje** | * dječji uradci sakupljeni u cjelinu (velike poster-brojalice) * fotografiranje poster-brojalica i formiranje brojalica –mapa |
| **Suradnja s roditeljima** | * aktivno uključivanje roditelja u segmente rada – donošenje materijala, neposredno sudjelovanje u određenim aktivnostima * pomoć prilikom odlaženja u posjet muzeju, izletu |
| **Suradnja s vanjskim ustanovama** | * Gradska knjižnica * etno zbirka u muzeju * zlatarnice (šibenski botun i koralji) * Muzej koralja Zlarin * posjet „Šuštine“, „Kolajnice“ |
| **Vrednovanje -** način praćenja i provjere postignuća | * procjena motiviranosti djece za različite aktivnosti * praćenje očekivanih ishoda – na početku i na kraju pedagoške godine * procjena dječjih znanja i vještina koju su usvojili, foto-video, zapisi, dječji uradci, izjave djece |
| **Prijedlozi i sugestije za zajedničko planiranje odgojno-obrazovnog rada** (konkretizirajte vrstu potrebne pomoći) | * zbog dječje sigurnosti provjeriti sve lokacije posjeta * u slučaju neke javne prezentacije našeg posjeta u smislu informatičkog iznošenja uključiti informatički pismene kolegice |

**DJEČJI VRTIĆ VIDICI (POTKROVLJE)**

|  |  |
| --- | --- |
| **Naziv teme** (projekt, sklop aktivnosti) | ***„LUTKA U VRTIĆU“*** |
| **Cilj:** | * poticati dječje kreativno stvaranje i dječju inicijativu * omogućiti djeci svakodnevnu igru i manipuliranje različitim vrstama lutaka |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * potičemo djecu na slobodno i kreativno izražavanje * razvoj ljubavi i interesa prema scenskom izražavanju i stvaralaštvu * razvoj pozitivne slike o sebi * razumijevati, uvažavati i usvajati poželjna ponašanja * djeca se lakše uključuju u aktivnosti s drugom djecom   Obrazovna dobrobit:   * djeca upoznaju svijet lutaka i scenskog stvaralaštva * djeca bogate svoj spoznajni emocionalni i doživljajni svijet * razvijanje govornog izražavanja kroz dramatizaciju poznatih tekstova * razvoj vještina slušanja i razgovaranja * govorni razvoj – razumije govor, bogati rječnik, pravilno govori, priča, opisuje, objašnjava, postavlja pitanja   Socijalna dobrobit:   * njegovati i razvijati pozitivnu sliku o sebi * razumijevati vlastite osjećaje i poštivati osjećaje drugih * poticati razvoj dječjeg samopouzdanja * doživjeti sebe kao dio skupine * djeca lakše verbalno izražavaju svoje osjećaje i misli |
| **Nositelji realizacije** | odgojitelji |
| **Vrijeme realizacije** | pedagoška 2019/20. godina |
| **Dokumentiranje** | * anegdotske bilješke, dječji radovi, izjave, posteri, izrađena lutka |
| **Suradnja s roditeljima** | * uključivanje roditelja – donošenje (prikupljanje) raznog prirodnog materijala, kreativne radionice –izrada lutke, pomoć prilikom odlaženja u posjet javnim ustanovama (kazalište, galerija...) |
| **Suradnja s vanjskim ustanovama** | * odlazak u kazalište, kazališne predstave * suradnja s odgojiteljima, voditeljima dramsko-scenske skupine |
| **Vrednovanje -** način praćenja i provjere postignuća | * procjena dječjih znanja i vještina koje su usvojili pomoću dokumentacije (izjave djece, foto i vido zapisi, povratne informacije roditelja |
| **Prijedlozi i sugestije za zajedničko planiranje odgojno-obrazovnog rada** (konkretizirajte vrstu potrebne pomoći) |  |

**DJEČJE JASLICE VIDICI (POTKROVLJE)**

|  |  |
| --- | --- |
| **Naziv teme** (projekt, sklop aktivnosti) | ***„IGROM DO SEBE – RAZVOJ POZITIVNE SLIKE O SEBI“*** |
| **Cilj:** | * razvoj samostalnosti i samopouzdanja kod djece |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * njegovati humane vrijednosti (ljubav, prijateljstvo, pravednost, nenasilje, suosjećanje) * dijete će samostalno ili uz pomoć uzimati materijale za igru i iste spremiti nakon (razvoj orijentacije u prostoru) * poboljšavati koncentraciju i upornost * upoznati uspjeh i neuspjeh   Obrazovna dobrobit:   * razviti pozitivnu sliku o sebi * razviti osjećaj „Ja mogu, „Ja znam, „ja vrijedim“ * spoznaja sebe, izgradnja vlastitog identiteta, uvažavanje osobnosti drugoga * naučiti nove načine izražavanja i komunikacije * razvijati stvaralaštvo u različitim područjima izražavanja   Socijalna dobrobit:   * socijalizacija je istraživački proces * učenje pravila (kroz interakciju djece – odraslih) * razlikovanje primjerenih i neprimjerenih oblika ponašanja |
| **Nositelji realizacije** | odgojitelji |
| **Vrijeme realizacije** | pedagoška 2019/20. godina |
| **Dokumentiranje** | * anegdotske bilješke, izjave, posteri, izrađena lutka |
| **Suradnja s roditeljima** | * roditeljski sastanci * komunikacijski sastanci, individualni |
| **Suradnja s vanjskim ustanovama** |  |
| **Vrednovanje -** način praćenja i provjere postignuća | * ponašanje djeteta i prema sebi i prema drugome (gledati) * praćenje kompaktnosti grupe i pojedinog djeteta kontinuirano cijelu pedagošku godinu |
| **Prijedlozi i sugestije za zajedničko planiranje odgojno-obrazovnog rada** (konkretizirajte vrstu potrebne pomoći) |  |

**DJEČJI VRTIĆ RADOST**

|  |  |
| --- | --- |
| **Naziv teme** (projekt, sklop aktivnosti) | ***„SIMBIOZA ČOVJEKA I PRIRODE“*** |
| **Cilj:** | * osvješćivanje kod djece važnosti očuvanja prirode koja ih okružuje |
| **Očekivani ishodi/postignuća** (dijete će znati, moći razumjeti, moći prepoznati, znati učiniti..) | Osobna, emocionalna i tjelesna dobrobit:   * otvorenost djece prema svijetu oko sebe i prema novim iskustvima * usvajanje novih životnih navika * samoiniciranje i samoorganiziranje vlastitih aktivnosti * procjenjivanje mogućih posljedica svojih akcija, tj. razmatranje načina njihova ostvarenja   Obrazovna dobrobit:   * radoznalost i inicijativnost * percepcija sebe kao osobe koja može i želi sudjelovati u kreiranju zdravog života u zdravom okolišu   Socijalna dobrobit:   * razumijevanje i prihvaćanje suživota s prirodom koja nas okružuje * aktivno sudjelovanje, pregovaranje i konstruktivno rješavanje problemskih situacija * zajedničko djelovanje djeteta s drugima (djeca i odrasli) |
| **Nositelji realizacije** | Odgojitelji i vanjski suradnici |
| **Vrijeme realizacije** | tijekom cijele pedagoške 2019/20. godine |
| **Dokumentiranje** | * anegdotske i narativno-deskriptivne bilješke, video snimke, fotografije, kontinuirana evaluacija |
| **Suradnja s roditeljima** | * stručno-edukativne i kreativne radionice |
| **Suradnja s vanjskim ustanovama** | * NP „Krka“, Gradska knjižnica, „Zeleni grad“ |
| **Vrednovanje -** način praćenja i provjere postignuća | * zajednička evaluacija – temeljem video zapisa i ostalih bilješki |
| **Prijedlozi i sugestije za zajedničko planiranje odgojno-obrazovnog rada** (konkretizirajte vrstu potrebne pomoći) |  |

**PROGRAMI**

|  |
| --- |
| **REDOVITI PROGRAM** |

Redoviti program se provodi u svim skupinama našeg vrtića kao poludnevni, cjelodnevni i smjenski program. U svim odgojnim skupinama odgojno-obrazovni rad temelji se na Zakonu o predškolskom odgoju i obrazovanju (NN 10/97/, 107/07 i 94/13) i podzakonskim aktima, na Programskom usmjerenju odgoja i obrazovanja predškolske djece (Glasnik Ministarstva prosvjete i kulture RH, br.7/8 od 10. lipnja 1991.god.), te na Nacionalnom kurikulumu za rani i predškolski odgoj i obrazovanje i prilagođen je razvojnim potrebama djece, te socijalnim, ekonomskim, kulturnim, vjerskim i drugim potrebama obitelji djece polaznika našeg vrtića i sredine u kojoj živimo. Redoviti program našeg Vrtića temeljito je razrađen u Godišnjem planu i programu rada ustanove, te je prilagođen aktualnim okolnostima i pedagoškim potrebama perioda u kojem se odvija.

**Namjena programa**

Program je namijenjen odgoju i obrazovanju djece u dobi od 1 godine do polaska u Osnovnu školu, a ima za cilj poticanje cjelovitog razvoja djeteta kroz igru, raznovrsne aktivnosti, istraživanje i stvaranje, otkrivanje, komunikaciju, međusobnu interakciju, socijalizaciju, poticajno okruženje uz partnerski odnos s roditeljima.

**Nositelji:**

Programe provode educirani i stručno kompetentni djelatnici: odgojitelji i stručni suradnici.

**Način ostvarivanja:**

* stimuliranje cjelovitog razvoja djeteta kroz igru i aktivnosti ciljanim i promišljenim poticajima imajući pri tom u vidu djetetove opće i specifične potrebe
* planiranje razvojnih zadaća na individualnoj i grupnoj razini, promišljanje razvojno-

primjerenog konteksta koji će efikasno poticati razvoj svih djetetovih potencijala

* praćenje i dokumentiranje djetetova razvoja i postignuća; primjena razvojne mape ili

drugi oblici dokumentiranja

* timski pristup u sagledavanju i osuvremenjivanju provođenja odgojne prakse
* upućivanje roditelja na važnost primjerenih poticaja u intenzivnom razdoblju
* djetetova rasta i razvoja, te rane intervencije kod uočenih eventualnih odgojnih i

razvojnih problema

U kreiranju odgojno-obrazovnog rada svih programa u ovoj pedagoškoj godini naglasak ćemo staviti na:

* uvažavanje načela nacionalnog kurikuluma, posebno fleksibilnosti odgojno-obrazovnog procesa u vidu kreiranja satnice koja zadovoljava aktualne potrebe djece i roditelja.
* usavršavanje partnerstva vrtića s roditeljima i širom zajednicom s naglaskom na aktivnije učešće dislociranih vrtića u raznovrsnim vanjskim aktivnostima; gostovanja i suradnje s vanjskim institucijama i suradnicima
* suradnja vrtića i škole s ciljem kvalitetnije pripreme djece za školu i upoznavanje djece s školskim okruženjem.
* povezivanje objekata s ciljem zajedničkog istraživanja i usavršavanja odgojno-obrazovne prakse korištenjem specifičnih resursa i talenata odgojnih djelatnika. cilj povezivanja je širenje znanja i iskustava iz prakse, te podizanje kvalitete odgojno-obrazovnog procesa.
* osvještavanje i implementacija vrijednosti nacionalnog kurikuluma s ciljem unapređenja intelektualnog, društvenog, moralnog, duhovnog i motoričkog razvoja djece.
* podizanje kvalitete dokumentiranja odgojno-obrazovnog procesa s ciljem unapređivanja prostorno- materijalnog konteksta i cjelokupnog okruženja svih objekata ustanove.

**Vremenik aktivnosti:**

Program predškolskog odgoja i naobrazbe za svu upisanu djecu u matičnom i područnim vrtićima traje od 1.09.2019. do 30. lipnja 2020. god. Vrtić radi pet dana u tjednu, od ponedjeljka do petka. Svi vrtići u kojima se provodi cjelodnevni program započinju s radom u 6,30 sati i završavaju u 16,30 sati. Poludnevni program u vrtićima Vidici i Radost odvija se u od 7,30 do 13,00. Smjenski boravak za vrtić i jaslice organiziran je u DV „Vidici“ od 11,00 do 21,00 sati. Rad tijekom srpnja i kolovoza organizira se u vrtiću Kućica ili Vidici, za svu prijavljenu djecu iz centralnog i područnih vrtića.

**Način vrednovanja:**

* kroz dnevna, tjedna, tromjesečna, godišnja planiranja i zapažanja
* kroz praćenje provedbe bitnih zadaća i izvještavanje
* upitnici ili ankete za roditelje, njihovi upiti/dileme o tome kako se realizira program), različite skale, kroz radne grupe i timska planiranja, protokole praćenja procesa rada, liste procjene, različite dokumentacije projekata, foto i video zapise

**REDOVITI RAZVOJNI PROGRAM PROŠIREN DODATNIM DRAMSKO SCENSKIM SADRŽAJIMA**

**Namjena programa:**

* razvijanje dječje socijalne kompetencije uz pomoć lutke
* korištenje lutke kao odgojnog sredstva s naglaskom na Brogginijevoj metodičkoj klasifikaciji
* poticanje govornog razvoja, verbalnog i neverbalnog stvaralaštva
* poticanje i uključivanje roditelja na aktivnu suradnju u realizaciji programa
* stvaranje posebnog fonda raznovrsnih lutaka, kostima,dramatizacija
* prezentiranje postignuća djece široj društvenoj zajednici

**Nositelji programa:**kvalificirani odgojno-obrazovni radnici, stručni suradnik pedagog, vanjski stručni suradnici

**Način ostvarivanja programa:**

* kroz svakodnevni odgojno-obrazovni rad integrirajući dramsko scenske sadržaje u sva razvojna područja; tjelesni i psihomotorni, socio-emocionalni razvoj i razvoj ličnosti, spoznajni razvoj, razvoj komunikacije, izražavanja i stvaranja
* kreiranjem vlastitog programskog kurikuluma koji se sastoji od:
* formiranjem cjelokupnog ozračja grupe
* kroz svakodnevne odgojno-obrazovne situacije (svi poticaji u grupi)
* kroz planski stvorene situacije ( predstave i dramsko scenske prikaze u grupi i van vrtića)

**Vremenik aktivnosti programa:**

* program proširen DS sadržajima će se integrirati u svakodnevne aktivnosti u jednoj skupini DV „Jutro“ u okviru redovitog programa, tijekom čitave pedagoške godine

**Način vrednovanja programa:**

* dnevna zapažanja, anegdotske bilješke, pedagoška dokumentacija, dramsko-scenska postignuća djece, tematski albumi, tematske mape i posteri, foto i video dokumentacija, dokumentacija o ostvarenim oblicima suradnje s roditeljima

**PROGRAM KATOLIČKOG VJERSKOG ODGOJA**

**Namjena programa:**

* razvijati religioznu dimenziju djeteta, osposobljavajući ga (primjereno njegovoj dobi) za otkrivanje, prihvaćanje i življenje autentičnih vrednota evanđelja u odnosu na sebe, drugoga i na poseban način prema bogu kao dobrom ocu i stvoritelju.
* pobuđivati dječje potencijale u svim područjima, posebno metodom stvaralačkog pripovijedanja i izražajnog čitanja biblijskih i književno-umjetničkih tekstova za predškolsku dob.
* kroz svakodnevne aktivnosti razvijati vrednote povjerenja, zahvalnosti, darivanja, suosjećanja i suradnje s bližnjima.

**Nositelji programa**: odgojitelji sa završenim teološko-katehetskim doškolovanjem za vjerski odgoj u predškolskoj ustanovi

**Način ostvarivanja programa:**

* kroz integraciju tematskih cjelina sadržajno primjerenih dobi u svakodnevni odgojno-obrazovni rad : „Stvoreni svijet i stvorenja u njemu“, „Kraljevstvo Božje“, „Božić-radost Isusovog dolaska na svijet“, „Isusovo djetinjstvo i život“, „Otkrivanje tajne života“, „U znaku vode i svjetla“, „ Majka - moja i Isusova“ , Crkva – moja kršćanska zajednica“.

**Vremenik aktivnosti programa:**

* program katoličkog vjerskog odgoja integrirat će se u svakodnevne aktivnosti u jednoj skupini DV „Vidici „ i jednoj skupini u DV „Kućica“, u okviru redovitog programa, tijekom čitave pedagoške godine

**Način vrednovanja programa**:

* pedagoška dokumentacija, posebna dokumentacija skupine, radovi djece, audio i video zapisi, gostovanja i karitativne aktivnosti skupine

**SPECIJALIZIRANI PROGRAM RANOG UČENJA ENGLESKOG JEZIKA**

**PO MODELU C**

**Namjena programa:**

* upoznavanje s engleskim jezikom u sadržajno i prostorno primjerenim situacijama

u kojima se obrazovni učinak pojavljuje spontano, kao popratni tj. sekundarni element igre

* korištenje stranog jezika u svim životnim situacijama u vrtiću uključujući prvenstveno materinji jezik

**Nositelji programa**: odgojitelji sa adekvatnim certifikatom dostatnim za provođenje programa (završen VI stupanj u školi stranih jezika).

**Način ostvarivanja programa:**

* upoznavanje sa engleskim jezikom kroz tematske cjeline: To sam ja, Ja i moja obitelj, Moja kuća – moj dom, Svečanosti i blagdani, Moji prijatelji, Moja okolina, Promet …
* upoznavanje bitnih elemenata anglosaksonske kulture i obilježavanje tradicijskih

običaja

* uključivanje raspoloživih izvornih govornika u proces rada s djecom
* praćenje postignutih rezultata

**Vremenik aktivnosti programa**:

* program ranog učenja engleskog jezika po modelu C integrirati će se u svakodnevne aktivnosti u jednoj skupini DV „Vidici“, u okviru redovitog programa, tijekom čitave pedagoške godine

**Način vrednovanja programa:**

* inicijalni i završni upitnik za roditelje (interes, očekivanje, stupanj zadovoljstva)
* ispitivanje razine djetetove uključenosti i motiviranosti za sudjelovanje u programu; vođenje bilješki, zapažanja i ostale dokumentacije o aktivnosti svakog djeteta /skupine; periodične prezentacije programa i zbirke dječjeg stvaralaštva.

**REDOVITI PROGRAM OBOGAĆEN SPORTSKIM AKTIVNOSTIMA**

**Namjena programa:**

* cjeloviti razvoj djeteta u svim područjima razvoja, poticanje pravilnog rasta i razvoja uz individualnih mogućnosti i potreba svakog djeteta
* usvajanje vješina navika i znanja koje dijete razvija u tjelesnim aktivnostima
* poboljšanje općeg zdravstvenog statusa djeteta

**Nositelji programa:** odgojitelji s iskustvom u organizaciji male Olimpijade i ostalih sportskih događanja, profesor fizičke kulture kao vanjski suradnik

**Način ostvarivanja programa:**

* stvaranje cjelokupnog ozračja koje doprinosi športskoj kulturi
* kontinuirano mijenjanje programa vježbi, fleksibilnost u provođenju programa ovisno o potrebama djece i roditelja
* provođenje zadanih tjelesnih vježbi za sva razvojna područja
* ciljane posjete i susreti sa sportašima uz upoznavanje sa specifičnostima pojedinih sportova i vježbi koje su im svojstvene (demonstracija i aktivno učešće djece )
* sudjelovanje u športskim manifestacijama

**Vremenik aktivnosti programa:**

* program će se provoditi kontinuirano kroz cijelu pedagošku godinu integriran u 10 satni redoviti razvojni program.
* provoditi će se tri puta tjedno u optimalnom vremenskom razmaku u trajanju od 35' za mlađu djecu i 45' za stariju djecu.
* program će se realizirati kroz prijepodnevni dio dana

**Način vrednovanja programa**:

* vođenje dnevnih zapažanja, tjedne, tromjesečne i godišnje valorizacije
* vođenje anegdotske bilješki, tematski albumi i, tematske mape. Izrada plakata, postera, foto i video dokumentacija realiziranih aktivnosti
* primjenjivati će se protokoli i skale procjene, evaluacijske liste za roditelje i odgojitelje/ice. Dokumentiranje svih oblika suradnje s roditeljima i pojedincima iz športskih klubova

**PROGRAM PREDŠKOLE**

Program predškole se provodi u svim vrtićkim skupinama našeg vrtića u sklopu poludnevnog ili cjelodnevnog programa. Djeci koja žele pohađati program u okviru 250 sati izvan programa koje vrtić nudi omogućili smo realizaciju programa u redovitim skupinama, koji započinje u listopadu 2018. te završava krajem svibnja 2019. godine. Program se temelji na Zakonu o predškolskom odgoju i obrazovanju (NN 10/97/, 107/07 i 94/13) i podzakonskim aktima, na Programskom usmjerenju odgoja i obrazovanja predškolske djece (Glasnik Ministarstva prosvjete i kulture RH, br.7/8 od 10. lipnja 1991.god.), Državnom pedagoškom standardu te na Nacionalnom kurikulumu za rani i predškolski odgoj i obrazovanje i prilagođen je razvojnim potrebama djece, socijalnim, ekonomskim, kulturnim, vjerskim i drugim potrebama obitelji djece polaznika našeg vrtića. U upisnom roku zaprimili smo dvije prijave za kraći program predškole, koji će u ovoj pedagoškoj godini biti realiziran u sklopu redovitih programa, boravkom u skupini svaki dan po 2h (od 9,00 do 11,00 sati).

**Namjena programa:**

Osigurati okruženje (prostor, oprema, skupina vršnjaka, odrasle osobe, zbivanja, djelatnosti) u kojem će dijete u godini prije polaska u školu razviti svoje potencijale (tjelesne, emocionalne, socijalne i intelektualne mogućnosti) te kroz zadovoljenje djetetovih aktualnih potreba i interesa, razviti samostalnost, steći znanja, vještine i navike koje će mu pružiti sigurnost nužnu za svladavanje školskog programa i djelovanje u novim životnim uvjetima.

**Nositelji programa:**

Voditeljica programa biti će odabrana po članku 24. i 26. Zakona o predškolskom odgoju i naobrazbi te članku 28. Državnog pedagoškog standarda predškolskog odgoja i naobrazbe.

**Način ostvarivanja programa:**

Program predškole je usmjeren poticanju tjelesne, emocionalne, intelektualne i socijalne zrelosti te razvoju samostalnosti djece predškolske dobi i dio je redovitog programa.

* tjelesne sposobnosti – podrazumijeva primjerenu tjelesnu razvijenost, sposobnost svrhovitog, skladnog, koordiniranog korištenja svoga tijela za kretanje i baratanje predmetima.
* emocionalna zrelost – podrazumijeva da dijete prije polaska u školu prepoznaje emocije, imenuje ih, na prihvatljiv način reagira u situacijama uskraćivanja pojedinih njegovih potreba i želja, ima razvijen dobi primjeren stupanj kontrole emocija i tolerancije na frustraciju, ustraje u aktivnosti, te može bez teškoća dio dana biti odvojen od roditelja
* Intelektualna zrelost – podrazumijeva razvoj govora, pažnje, mišljenja, inteligencije, orijentacije u prostoru i vremenu, prepoznavanje boja i matematičkih pojmova, razvoj grafomotoričkih vještina.
* Socijalna zrelost – vezana je uz emocionalnu zrelost, uspostavljanje odnosa s drugima, prilagođavanje društvenim pravilima i obvezama, usvajanje moralnih normi, sustava vrijednosti i ponašanja u svojoj okolini.
* Samostalnost – podrazumijeva brigu o sebi i svojim stvarima

**Vrednovanje programa:**

* kroz dnevna, tjedna, tromjesečna, godišnja planiranja i zapažanja
* kroz sudjelovanje u mini aktivima i radnim grupama i u suradnji sa stručnim suradnicima
* kroz dosjee djeteta, upitnike, ankete za roditelje
* putem konzultacija s refleksivnim prijateljima iz drugih vrtića, Zajednica učenja, akademske zajednice i nadležnih institucija

|  |
| --- |
| **PROGRAM JAVNIH POTREBA ZA DJECU S TEŠKOĆAMA**  **7-satni program** |

Program javnih potreba za djecu s teškoćama u razvoju ostvaruje se u jednoj skupini sa četvero djece. Temelji se na Zakonu o predškolskom odgoju i obrazovanju (NN 10/97/, 107/07 i 94/13) i podzakonskim aktima, na Programskom usmjerenju odgoja i obrazovanja predškolske djece (Glasnik Ministarstva prosvjete i kulture RH, br.7/8 od 10. lipnja 1991.god.) te na Nacionalnom kurikulumu za rani i predškolski odgoj i obrazovanje i prilagođen je razvojnim potrebama djece, te potrebama obitelji djece.

**Ciljevi programa:**

Poticanje cjelovitog razvoja djeteta kroz igru, komunikaciju, međusobnu interakciju, socijalizaciju, poticajno prilagođeno okruženje i raznovrsne aktivnosti. U radu s djecom s teškoćama u razvoju uz opće ciljeve i zadaće predškolskog odgoja, ostvaruju se i specifični ciljevi i zadaće proizašli iz individualnog odgojno-obrazovnog plana.

**Namjena:**

Program je namijenjen djeci s većim i višestrukim teškoćama u razvoju u dobi od 3 godine do polaska u Osnovnu školu.

**Vremenik programa:**

Pedagoška godina 2019./2020. traje od 1. rujna 2019. do 31. kolovoza 2020. god. Vrtić radi pet dana u tjednu, od ponedjeljka do petka u trajanju od 7,00 do 14,00 sati.

**Nositelji programa**

Program ostvaruju 2 odgojitelja skupine , stručni suradnici i zdravstvena voditeljica

**Način realizacije:**

Primjenom suvremenih saznanja i metoda u radu s djecom s teškoćama u razvoju zasnovanih na najnovijim znanstvenim spoznajama Program se ostvaruje u svakodnevnoj interakciji među djecom iz posebne i 3 redovite skupine vrtića i to kroz različite aktivnosti što značajno doprinosi kvaliteti uključenosti/inkluziji. Ovakav način uključivanja pruža djetetu s teškoćama u razvoju mogućnosti promatranja i oponašanja dobrih modela učenja te životnih interakcija.

Bitni aspekti rada su: stvaranje poticajnog i prilagođenog okruženja, individualizirani pristup, dokumentiranje procesa učenja djece od strane odgojitelja i stručno razvojne službe.

**Način vrednovanja:**

Kroz dnevna, tjedna, tromjesečna, godišnja planiranja i zapažanja, na razini skupine i tima . Kroz praćenje provedbe bitnih zadaća i izvještavanje. Vrednovanje programa od strane roditelja - upitnik za roditelje. Kroz različite skale, dosje djeteta, upitnike, ankete

|  |
| --- |
| **PROGRAM PREVENTIVNIH I ZAŠTITNIH MJERA** |

**Namjena programa:**

Osiguravanje optimalne zaštite i sigurnog boravka djeteta u vrtiću, uvjeta u kojima će se odrasli, djelatnici vrtića i roditelji djece, osjećati sigurno i zaštićeno.

Jačanje djetetovih unutarnjih snaga, te rad na usvajanju zdravih stilova života.

Prevencija potencijalno rizičnog ponašanja djeteta.

**Nositelji programa:** ravnatelj uz sve djelatnike vrtića

**Način ostvarivanja programa:** edukacija djece i odraslih za promicanje, preventivu, razvitak i unapređivanje zaštite djece.

**Vremenik aktivnosti programa:** kontinuirano, tijekom godine

**Način vrednovanja:** kroz dnevna, tjedna, tromjesečna i godišnja zapažanja, prema potrebi ispunjavanje protokola postupanja koji su sastavni dio Programa.

**ZDRAVSTVENO REKREATIVNI PROGRAM „ ZIMOVANJE“**

U skladu s Programskim usmjerenjem odgoja i obrazovanja predškolske djece, program ima u vidu osnovne potrebe predškolskog djeteta, Program je verificiran u siječnju 2017. godine.

Zimovanje djece predškolske dobi je oblik organiziranog višednevnog boravka u prirodi.

**Namjena programa:**

Program je namijenjen djeci od 5. do 7. godine života i realizira se na temelju dobrovoljne odluke roditelja o sudjelovanju njegovog djeteta u programu.

**Nositelji programa:**

Program ostvaruju matični odgajatelji uz podršku animatora (na svako deseto dijete je jedan animator) i zdravstveni voditelj. Animatore angažira odabrana turistička agencija koja ima verificirani program zimovanja.

**Način ostvarivanja programa:**

* cilj je da se djeca odmore aktivnim odmorom i u povoljnijim klimatskim uvjetima, što pozitivno utječe ne samo na unapređivanje zdravlja, nego i na poboljšanje cjelokupnog antropološkog statusa djece ( osamostaljivanje, samopouzdanje…)
* uključivanjem u organizirane sportsko – rekreativne programe dijete uči zdrave stilove života kvalitetno i stručno organizirani program povoljno će utjecati osim zdravstvenog statusa djeteta i na cjelokupan psiho – fizički razvoj.
* jedan odgajatelj brine za 8 – 12 – djece.
* odgajatelji posebno se pripremaju za specifičnost u realizaciji programa u svojim vrtićima.

**Vremenik aktivnosti programa**:

Program se organizira izvan mjesta boravka kao petodnevni danonoćni program. Za ostvarivanje programskih sadržaja u petodnevnom danonoćnom programu, utvrđuje se normativ djelatnika prema 10- satnom programu ovisno o broju prijavljene djece. Cijenu programa u cijelosti pokrivaju roditelji djece koja se uključuju u program.

**Način vrednovanja:**

Odgajatelji vode svakodnevne bilješke o realizaciji programa (zapažanje o djeci ), o čemu izvještavaju svoje matične ustanove, video zapisi, fotografije ,sugestije i primjedbe – Voditelj programa vodi **„LJETOPIS“**

|  |
| --- |
| **PROGRAM ZA RODITELJE „RASTIMO ZAJEDNO“** |

Razvijen je u okviru UNICEF-ovog Programa za rani razvoj djece i poticajno roditeljstvo („Prve tri su najvažnije“) s ciljem osnaživanja odgajatelja i stručnih suradnika u predškolskim ustanovama za pružanje podrške roditeljima u najboljem interesu djece. U Gradskim vrtićima se provodi od 2011.god. Radionice omogućuju protok novih informacija, znanja, vještina i podrške roditeljima, te promiču rast i razvoj roditelja i djeteta. Roditelji s voditeljicama i drugim roditeljima razmjenjuju ideje o načinima na koje žive svoje roditeljstvo, upoznaju se sa znanstvenim stajalištima o pozitivnoj interakciji roditelja i djeteta, roditeljstvu na dobrobit djeteta (i roditelja), preispituju vrijednosti u podlozi vlastitog roditeljstva, uče o potrebama djece i načinima njihova zadovoljavanja, te vježbaju komunikacijske vještine.

**Cilj programa:**

Pružiti podršku roditeljima u odgoju svoje djece.

**Namjena programa:** Program je namjenjen roditeljima djece dobi od 1-4 godine života.

**Vremenik aktivnosti programa:**

Cjelokupno trajanje ciklusa radionica je 2,5 mj. (jedna radionica tjedno u trajanju od 2 sata). Program se u pravilu provodi jednom godišnje, a može i više, prema interesu roditelja i mogućnostima Ustanove za realizaciju Programa.

**Nositelji programa:** Programe provode posebno educirani odgajatelji i stručni suradnici: Irena Kožić, Julijana Roković, Dijana Paškov, Anita Kolanović, Danijela Storić (zdravstveni voditelj), Marijana Burić (pedagoginja) i Ivana Vukšić (psihologinja). Svi voditelji su certificirani za vođenje ovih radionica.

**Način realizacije:**

Program je podijeljen u 11 širih tema/ radionica: Roditelji 21. Stoljeća, Četiri stupa roditeljstva, Roditeljski ciljevi i psihološke potrebe djeteta, Sva naša djeca i kako ih volimo, Slušanje- važna vještina roditeljstva, Kako dijete uči o svijetu oko sebe, Granice: zašto i kako?, Kreiramo i biramo rješenja, Roditeljske odgovornosti i još neka pitanja, Biti roditelj: utjecaji i izbori, te Završetak i novi početak.

**Način vrednovanja programa:**

* Na početku i na kraju programa roditelji ispunjavaju evaluacijske liste.
* Evaluacija voditelja radionice

|  |
| --- |
| **„CAP“ PROGRAM** |

CAP (Child Assault Prevention) je jedan od najkvalitetnijih i najobuhvatnijih programa primarne prevencije zlostavljanja djece u svijetu, nastao u Columbusu, SAD, 1978. god. International Center for ASSAult Prevention- ICAP, osnovan 1985.god., proširio je program na većinu država u SAD-u, te 18 država diljem svijeta, među kojima je od 1999. i Hrvatska. Udruga roditelja Korak po korak je Regionalni trening centar ICAP-a za Hrvatsku.

**Ciljevi programa:**

* smanjiti ranjivost djece i njihovu izloženost različitim oblicima zlostavljanja kvalitetnim informiranjem i poučavanjem učinkovitim prevencijskim strategijama
* potaknuti lokalnu zajednicu da sprečavanje nasilja među ljudima, a posebno zlostavljanje djece, prepozna kao svoj važan cilj i nastojanje.
* potaknuti obrazovne institucije na sustavan pristup prevenciji zlostavljanja djece.

**Namjena programa: e**dukacija djece, roditelja i djelatnika vrtića o problemu zlostavljanja djece i učinkovitim strategijama prevencije.

**Vremenik:** radionice će se ostvarivati tijekom pedagoške godine

**Nositelji programa:**

Programe provode posebno educirani odgajatelji i stručni suradnici

**Način realizacije:**

CAP osnažuje djecu povećanjem svjesnosti o tome da imaju osnovna ljudska prava i poučavajući ih prevencijskim strategijama koje im pomažu zadržati ta prava. Svi CAP-ovi programi sadrže 3 vrste aktivnosti, redoslijedom kako su navedene:

* Predavanje za zaposlenike vrtića
* Predavanje za roditelje
* Radionice za djecu

**Način vrednovanja programa:**

* Evaluacija voditelja radionice na kraju programa

**DOKUMENTIRANJE ODGOJNO-OBRAZOVNOG RADA**

Dokumentiranje je sredstvo evidentiranja postignuća odgojno-obrazovnog rada dječjeg vrtića sa svrhom istraživanja, praćenja, vrednovanja i unapređivanja odgojno-obrazovnog procesa. Prikupljene informacije temelj su budućeg planiranja rada, orijentacijska osnova za organiziranje aktivnosti djece ili pojedinog djeteta. Praćenje djeteta je proces promatranja djeteta u igri i aktivnostima, bez uplitanja odgajatelja, s ciljem upoznavanja interesa, upoznavanja osobnosti, stilova učenja i sagledavanja stupnja razvoja djeteta. Pedagoška dokumentacija je sredstvo za stvaranje društvenog i profesionalnog konteksta, osobu čini kompetentnijom jer joj olakšava uvid u svoju praksu u svoje proces učenja i povećava mogućnosti da o tome razgovara. Jedna od važnijih namjena dokumentacije je da pomogne odgojitelju da bolje razumije dijete, upozna način na koji ono razmišlja, što o nečemu zna i kako nešto razumije što konstantno vodi praksu u smjeru veće osjetljivosti na dijete. Pod dokumentiranjem aktivnosti u ovom kontekstu podrazumijevaju se trodimenzionalni radovi (modeli i makete), dječji crteži, kontrolne liste, video snimke, audio snimke, fotografije, skale uključenosti, snimljene ili zapisane razgovore djece međusobno i djece s odgajateljima, te deskriptivno narativne bilješke. Dokumentacija omogućuje odgojiteljima da podrže proces učenja djeteta na način da promišljaju moguće smjerove daljnjeg razvoja kurikuluma, poštujući smjer interesa djeteta. Dokumentacija pomaže djetetu da svoju ideju ili pretpostavku lakše komunicira drugoj djeci, a druga djeca mu pomažu da tu ideju nadograđuje, mijenja i da postupno izgrađuje nove spoznaje. Dokumentacija omogućuje roditeljima saznati što, kako i zašto su djeca nešto radila, vidjeti produkt, ali i proces dječjeg rada, te vidjeti onaj dio života djeteta koji je njima obično nedostupan jer je izvana nevidljiv. Učenje je konstantno istraživanje i kao takvo mora biti vidljivo, a jedan od načina postizanja vidljivosti je pedagoška dokumentacija u kojoj je proces učenja dokumentiran na različite načine tako da se o njemu može diskutirati, raspravljati i interpretirati.

**SMJER PROFESIONALNOG RAZVOJA STRUČNIH DJELATNIKA**

Bitna misija obrazovanja je pomoći svakoj osobi da razvije svoj vlastiti potencijal, te je osposobiti za učenje tijekom njena životnog vijeka da bi bila u stanju kontinuirano se prilagođavati promjenjivom, složenom i međuovisnom svijetu. Pod stručnim usavršavanjem odgojitelja podrazumijeva se istraživanje i mijenjanje osobne prakse, što ovisi od angažmana odgojitelja i stručnog tima, i ima važne implikacije na njihov osobni razvoj. Nastojati ćemo našim djelatnicima osigurati kontinuirano profesionalno učenje i razvoj i poticati stjecanje novih saznanja iz područja ranog i predškolskog odgoja kroz stručne skupove u organizaciji Agencije za odgoj i obrazovanje ili neke druge organizacije. Osiguravanje stručnog usavršavanja usmjerenog na istraživanje osobne prakse u vrtiću omogućuje prigode za individualni razvoj odgojitelja, ali i za razvoj suradničkih odnosa i to ne samo u okviru jedne ustanove nego i šire, stvaranjem mreže suradničkih vrtića – profesionalnih zajednica koje uče. Zato učinkovita organizacija vrtića mora biti otvorena i uključivati u proces promjena sve sudionike odgojno-obrazovnog procesa. Promjene moraju dolaziti iz ustanove i uključivati ljude koji će ih svakodnevno implementirati u praksi na razini svoje ustanove, a postupno i šire. Poseban naglasak u profesionalnom razvoju biti će i naše kontinuirane, redovite radne grupe (interne stručni aktivi), supervizije sa stručnim suradnicima i odgojiteljima s različitim temama npr. mentorstvo pripravnicima, djeca s TUR, projekti i ostalo. Također ćemo nastojati biti dio naše šire profesionalne zajednice i aktivno sudjelovati na stručnim skupovima, te dijeliti iskustva i saznanja s kolegicama iz struke i širom javnosti (preko naše web stranice).

**OSIGURAVANJE KVALITETE**

Kvaliteta sustava predškolskog odgoja i obrazovanja određuje se kao rezultat djelovanja niza subjektivnih i objektivnih čimbenika koji u sinergiji omogućuju uspješno zadovoljavanje potreba svih sudionika odgojno-obrazovnog procesa u ozračju prijateljskih i suradničkih odnosa uz stalnu tendenciju rasta. Predodžba vrtića kao zajednice subjekata koji uče, koji su stalni istraživači, zahtjeva kontinuirano vrednovanje usmjereno na istraživanje, razumijevanje i usavršavanje odgojno-obrazovne prakse.

Dva su glavna pristupa vrednovanja kvalitete odgojno-obrazovnog sustava: vanjsko i unutarnje, odnosno samovrednovanje, kao nužni procesi sustavnoga i kontinuiranog praćenja, analiziranja i procjenjivanja kvalitete rada ustanove.

Kvalitetno (samo)vrednovanje je najmoćnije sredstvo za poticanje promjena na bolje na temelju utvrđivanja trenutnog stanja, detektiranja problema i/ili dobre prakse, određivanja prioritetnih zadaća, pronalaženja ideja za rješavanje problema i/ili unapređivanja prakse i utvrđivanja pozitivnih postignuća i njihovog osnaživanja. Može obuhvaćati ukupnost funkcioniranja sustava ili neke segmente ranog i predškolskog odgoja, a uključivanjem svih čimbenika odgojno-obrazovnog procesa (ravnatelj, stručni djelatnici, djeca, roditelji, čimbenici lokalne zajednice) može značajno unaprijediti odgojno-obrazovna praksu.

Poticanjem samovrednovanja djece u svim odgojno-obrazovnim situacijama omogućili bi djeci osvješćivanje svojih djelotvornih/nedjelotvornih ponašanja i preuzimanje odgovornosti za vlastite izbore od najranije dobi.

Krajnji cilj vrednovanja i samovrednovanja dječjeg vrtića je utvrđivanje postojećeg stanja, te jačanje kapaciteta ustanove da samu sebe mijenja i usavršava u zacrtanom smjeru, vodeći računa o stvaranju uvjeta za uspješno zadovoljavanje potreba i prava svih. U skladu s navedenim nužno je stvoriti okruženje i ozračje za slobodan dijalog u kojem će samovrednovanje i refleksije pojedinaca biti nadopunjene refleksijama svih sudionika odgojno-obrazovnog procesa.

**LITERATURA:**

1. Miljak, A. 1996. Humanistički pristup teoriji i praksi predškolskog odgoja. Persona, Velika

Gorica

2. Miljak, A. 2009. Življenje djece u vrtiću. SM naklada. Zagreb

3. Slunjski, E. 2008. Dječji vrtić zajednica koja uči. Spektar Media, Zagreb

4. Slunjski, E. 2006. Stvaranja predškolskog kurikuluma u vrtiću –organizaciji koja uči. Mali

profesor, Zagreb

5. Prijedlog koncepcije ranog odgoja i obrazovanja u Republici Hrvatskoj. RH Ministarstvo

prosvjete i športa, Školske novine broj 12, Zagreb, 2007.

6. Priručnik za samovrednovanje ustanova ranoga i predškolskog odgoja i obrazovanja.

Zagreb: NCVVO, 2012.

7. Programsko usmjerenje odgoja i obrazovanja predškolske djece. Glasnik Ministarstva

prosvjete i kulture RH. br. 7-8., Zagreb, 1991.

8. Zakon o predškolskom odgoju i obrazovanju, NN br. 94, Zagreb, 2013.

9. Državni pedagoški standard, NN, br. 90/2010

10. Nacionalni kurikulum za rani i predškolski odgoj i obrazovanje. Zagreb: Narodne novine

broj 5 / 2015

11. Časopisi: Dijete-vrtić-obitelj, Zrno, Školske novine